Na temelju članka 3. Zakona o fiskalnoj odgovornosti (Narodne novine br. 139/10), članka 1. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (Narodne novine br. 78/11) i Sukladno članka 40. i 41. Statuta općine Prgomet (Službeni glasnik br.05/13 i 14/13), Općinski načelnik općine Prgomet na 22. kolegiju dana 05. 12. 2014. godine donosi:

**P R O C E D U R U S T V A R A N J A U G O V O R N I H O B V E Z A**

**Članak 1.**

Ovom Procedurom utvrđuje se procedura stvaranja ugovornih obveza, odnosno nabava roba, usluga i radova u Općini Prgomet, osim ako posebnim propisom nije određeno drugačije.

**Članak 2.**

Postupak stvaranja ugovornih obveza provodi se po slijedećoj proceduri:

|  |
| --- |
| 1. **STVARANJE OBVEZA**

**ZA KOJE NIJE POTREBNA PROCEDURA JAVNE NABAVE** |
| **RED.****BR.** | **AKTIVNOST** | **ODGOVORNOST** | **DOKUMENT** | **ROK** |
| 1. | Prijedlog za nabavu robe/korištenje usluga/izvođenje radova | Službenici/dužnosnici-nositelji pojedinih poslova i aktivnosti | Ponuda, narudžbenica, nacrt ugovora | Tijekom godine |
| 2.  | Provjera jeli prijedlog u skladu s financijskim planom/proračunom | Općinski načelnik ili osoba koju on ovlasti | Odobrenje sklapanja ugovora/narudžbe ili negativan odgovor na prijedlog za sklapanje ugovora/narudžbe | 3 dana od dana zaprimanja prijedloga |
| 3.  | Sklapanje ugovora/narudžbe | Općinski načelnik ili osoba koju on ovlasti | Ugovor/narudžba | 15 dana od odobrenja sklapanja ugovora/narudžbe |
| 1. **STVARANJE OBVEZA ZA KOJE JE POTREBNA PROCEDURA JAVNE NABAVE**
 |
| **RED. BR.** | **AKTIVNOST** | **ODGOVORNOST** | **DOKUMENT** | **ROK** |
| 1. | Prijedlog za nabavu robe/korištenje usluga/izvođenje radova | Službenici – nositelji pojedinih poslova i aktivnosti | Prijedlog s opisom potrebne robe/usluga/radova i okvirnom cijenom (procijenjena vrijednost) | Mjesec dana prije pripreme godišnjeg plana nabave za slijedeću godinu (odnosno prije isteka važećeg ugovora) |
| 2. | Priprema tehničke i natječajne dokumentacije za nabavu roba/korištenje usluga/izvođenje radova | Službenici – nositelji pojedinih poslova i aktivnosti, a sukladno Odluci općinskog načelnika (moguće je angažirati vanjskog suradnika) | Tehnička i natječajna dokumentacija | Prije pokretanja postupka javne nabave |
| 3. | Uključivanje stavki iz plana nabave u financijski plan/proračun | Referent za računovodstvo i financije,knjigovodstveni servis u suradnji sa Pročelnicom i Općinskim načelnikom, u okviru raspoloživosti financijskog plana/proračuna, a prema prioritetima programa, aktivnosti i projekata | Financijski plan / proračun | Studeni/prosinac |
| 4. | Prijedlog/odluka za pokretanje postupka javne nabave | Službenici/nositelji pojedinih poslova i aktivnosti ili načelnik (u ovoj fazi Općinski načelnik i službenik trebaju preispitati stvarnu potrebu za predmetom nabave) | Odluka o pokretanju postupka javne nabave sa tehničkom i natječajnom dokumentacijom | Tijekom godine |
| 5. | Provjera je li prijedlog u skladu s donesenim planom nabave i financijskim planom/proračunom | Općinski načelnik ili osoba koju on ovlasti | Odobrenje pokretanja postupka ili negativan odgovor na prijedlog za pokretanje postupka | Najviše 7 dana od dana zaprimanja prijedloga za pokretanje postupka javne nabave |
| 6. | Provjera jeli tehnička i natječajna dokumentacija u skladu s propisima o javnoj nabavi | Općinski načelnik ili osoba koju on ovlasti | Pokretanje postupka javne nabave ili vraćanje dokumentacije s komentarima na doradu | Najviše 30 dana od dana zaprimanja prijedloga za pokretanje postupka javne nabave |
| 7. | Pokretanje postupka javne nabave | Općinski načelnik ili osoba koju on ovlasti | Objava natječaja | Tijekom godine |

**Članak 3.**

Uz svaki račun mora biti priložena odgovarajuća knjigovodstvena isprava (narudžbenica ili ugovor) koja je prethodila izdavanju računa.

Primjerak svakog Ugovora unosi se u Evidenciju sklopljenih ugovora.

**Članak 4.**

Ova Procedura stupa na snagu danom donošenja i objavit će se u Službenom glasniku Općine Prgomet, na oglasnoj ploči i internetskoj stranici Općine Prgomet

( www.opcina-prgomet.hr ).